Θετική επίδραση του βελονισμού στο άγχος, πριν από αγώνα, κατέγραψε η ομάδα του Shayestehfar το 2016. Τα αποτελέσματά τους προέκυψαν από μετρήσεις στην αλλαγή της αγωγιμότητας του δέρματος και στη Κ.Σ. σε έφηβους ποδοσφαιριστές που έκαναν βελονισμό 4h πριν τον αγώνα. Όσον αφορά στη βελτίωση της ανοσολογικής απάντησης μετά από εξαντλητική άσκηση, 3 έρευνες υποστηρίζουν την εφαρμογή του βελονισμού.(Akimoto ,Matsubura- Hanaoka, και Hutchison). Και οι 3 μελέτες συμφωνούν ότι ο βελονισμός μπορεί να έχει προστατευτική δράση στους αθλητές. Σημαντικός παράγοντας της αθλητικής απόδοσης είναι η ταχεία αποκατάσταση των φυσιολογικών παραμέτρων μετά την άσκηση. Ο Zheng υποστηρίζει, σύμφωνα με τη μελέτη του, ότι ο βελονισμός έχει θετική επίδραση στον έλεγχο του ενδοκρινικού συστήματος, προάγει την αθλητική απόδοση και περιορίζει την κόπωση. Ο Li και οι συνεργάτες του δοκίμασαν 3 πρωτόκολλα Η/Β σε 17 άτομα πριν ολοκληρώσουν ένα πρόγραμμα εξαντλητικής άσκησης σε ποδήλατο. Αξιολόγησαν την αρτηριακή πίεση, τη ΚΣ και το φόρτο του μυοκαρδίου. Τα ζευγάρια που υποβλήθηκαν σε βελονισμό είχαν σαν αποτέλεσμα τη βελτίωση της ικανότητας άσκησης και τη μείωση των αιμοδυναμικών απαντήσεων. Στο συμπέρασμα ότι ο βελονισμός μπορεί να είναι μία μέθοδος αποκατάστασης των αθλητών κατέληξε και ο Haifeng, ο οποίος εξέτασε το μεταβολικό προφίλ των ούρων σε 14 άνδρες μετά από εξαντλητική άσκηση, έχοντας εφαρμόσει εκ των υστέρων μία συνεδρία βελονισμού.